 Ezikiel 25  Okwu Jehova wee ruo m ntị ọzọ, sị:Nwa nke mmadụ, chee ihu nebe ụmụ Amọn nọ ma buo amụma ihe a ga-eme ha.Kwuokwa banyere ụmụ Amọn, sị, Nụrụnụ ihe Ọkaakaa Onyenwe anyị Jehova kwuru. Nke a bụ ihe Ọkaakaa Onyenwe anyị Jehova kwuru: Ebe ọ bụ na unu asịwo ebe nsọ m Ntọọ! nihi na e merụwo ya, sịkwa ala Izrel ntọọ!, nihi na e mewo ka ọ tọgbọrọ nefu, sịkwa ụlọ Juda ntọọ!, nihi na a dọrọwo ha nagha,ya mere, lee, m ga-enyefe unu naka ndị Ọwụwa Anyanwụ ka unu bụrụ ihe onwunwe ha. Ha ga-ewukwa ebe obibi ha a gbara ogige nime gị, maakwa ụlọikwuu ha nime gị. Ha onwe ha ga-eri mkpụrụ gị, ha onwe ha ga-aṅụkwa mmiri ara ehi gị.M ga-emekwa ka Raba bụrụ ebe kamel ga na-ata ahịhịa, meekwa ka ala ụmụ Amọn bụrụ ebe ìgwè ewu na atụrụ ga na-ezu ike; unu ga-amarakwa na mụ onwe m bụ Jehova.Nihi na nke a bụ ihe Ọkaakaa Onyenwe anyị Jehova kwuru, Ebe ọ bụ na ị kụrụ aka ma zọọ ụkwụ nala, jirikwa ịkwa emo na-aṅụrị ọṅụ nime mkpụrụ obi gị nihi ala Izrel,ya mere, lee m; esetịwo m aka m ime gị ihe. M ga-eme ka ị bụrụ ihe ndị mba ọzọ ga-ebukọrọ; m ga-ebipụ gị netiti ndị dị iche iche, bipụkwa gị nala niile. M ga-ala gị niyi, ị ga-amarakwa na mụ onwe m bụ Jehova.Nke a bụ ihe Ọkaakaa Onyenwe anyị Jehova kwuru, Ebe ọ bụ na Moab na Sia asịwo: Lee! Ụlọ Juda dị nnọọ ka mba niile ọzọ,ya mere, lee, m ga-emeghe mkpọda ugwu nke obodo Moab niile, bụ obodo niile dị nso nókè nke ala ya, ihe e ji chọọ ala ahụ mma, bụ Bet-jeshimọt, Bel-mion, ruo ọbụna Kiriateyim,ruo nala ndị Ọwụwa Anyanwụ, tinyere ụmụ Amọn; m ga-emekwa ka ọ bụrụ ihe ndị ọzọ ga-eweghara, ka a ghara icheta ya, ya bụ, ụmụ Amọn, netiti mba dị iche iche.M ga-emekwa ihe e kpere nikpe nime Moab; ha ga-amarakwa na mụ onwe m bụ Jehova.Nke a bụ ihe Ọkaakaa Onyenwe anyị Jehova kwuru, Ebe ọ bụ na Idọm abọwo ọbọ nahụ ụlọ Juda, ha wee na-eme ha ihe ọjọọ nke ukwuu ma bọọrọ onwe ha ọbọ nahụ ha,ya mere, nke a bụ ihe Ọkaakaa Onyenwe anyị Jehova kwuru: M ga-esetịkwa aka m mee Idọm ihe, bipụ ma mmadụ ma anụ ụlọ nime ya. M ga-emekwa ka ọ bụrụ ebe tọgbọrọ nefu malite na Timan, ruo Didan. A ga-eji mma agha bibie ha.M ga-abọ ọbọ nahụ Idọm site naka ndị m Izrel; ha ga-eme Idọm dị ka iwe m na ọnụma m si dị; ha ga-amarakwa ihe ịbọ ọbọ m bụ, ka Ọkaakaa Onyenwe anyị Jehova kwuru.Nke a bụ ihe Ọkaakaa Onyenwe anyị Jehova kwuru, Ebe ọ bụ na ndị Filistia abọwo ọbọ, ha wee jiri ịkwa emo nke dị ná mkpụrụ obi ha na ibu iro nke na-adịru mgbe a na-akaghị aka na-abọrọ onwe ha ọbọ, iji weta mbibi.Ya mere, nke a bụ ihe Ọkaakaa Onyenwe anyị Jehova kwuru: Lee, m na-esetị aka m ime ndị Filistia ihe, m ga-ebipụ ndị Keretaịt, bibiekwa ndị niile ọzọ bi nụsọ oké osimiri.M ga-abọ ọbọ dị ukwuu nahụ ha, baakwara ha oké mba; ha ga-amarakwa na mụ onwe m bụ Jehova mgbe m bọrọ ọbọ nahụ ha. 